EkBass/fiwiki-20250220-pages-articles huggingface dataset:
Arvid Henrikinpoika Horn

Arvid Henrikinpoika Horn af Kanckas (s. ennen vuotta 1577 – k. 1606) oli Pohjanmaan käskynhaltija ja valtaneuvos. Hänen vanhempansa olivat Henrik Klaunpoika Horn ja Elin Arvidintytär Stålarm. Arvid Horn oli kirjoilla Frankfurtin yliopistossa 1574 ja hän oli päälippueen ratsumiehenä 1579. Luutnantti hänestä tuli 1583. Hän matkasi Sigismundin seurueessa 1587 Puolaan. Horn oli Ivangorodin käskynhaltijana. Hänet vangittiin 1590, jolloin hänen veljensä Kaarle oli Ivangorodin, Kaprion ja Jaman käskynhaltijana. Hänet vapautettiin 1592. Horn sai 17. syyskuuta 1594 läänityksekseen Muurlan Kaninkolan. Hän osallistui 1595 Turun aateliston kokoukseen, ja hänet nimitettiin 27. toukokuuta 1602 valtaneuvokseksi. Vuonna 1605 hänet nimitettiin Pohjanmaan käskynhaltijaksi ja edelleen 18. helmikuuta samana vuonna rauhanneuvottelijaksi. Hän kuoli joko 1606 tai 1607. Arvid Horn avioitui Ingeborg Ivarintytär kanssa. Vaimon vanhemmat olivat kenttäeversti Ivar Månsson Stiernkors ja Elin Jönsdotter Kurck. Parilla oli neljä lasta: * Elin (n. 1602 – 1690), aviopuoliso majuri Johan Gyldenär * Erik Horn (n. 1603 – 1626), luutnantti * Kristiina Horn (1604 – 1673), aviopuolisot Torsten Stålhandske ja Jöns Knutsson Kurck * Ingeborg (1606 – 1671), puoliso Mauritz Horn af Åminne. == Lähteet == * Luokka:Valtaneuvokset Luokka:Syntymävuosi tuntematon Luokka:Vuonna 1606 kuolleet
Avdat

Avdat tai Ovdat () on arkeologinen kohde Israelissa ja nabatealaisten muinainen kaupunki. Se sijaitsee Negevin autiomaassa ja se on rakennettu 580 metriä korkean kukkulan päälle vartioimaan kauppareittiä. Avdat on suojeltu kansallispuistona ja se lisättiin kolmen muun kaupungin kanssa Unescon maailmanperintöluetteloon vuonna 2005. == Historia == Nabatealaisten perustivat tieaseman 200-luvulla eaa. luultavasti nimellä Oboda kuningas Oboda I:sen mukaan. Makkabealaiskuningas Aleksanteri Jannaios valtasi vauraana kauppapaikkana tunnetun Obodan luultavasti ensimmäisellä vuosisadalla eaa., minkä seurauksena kaupunki hylättiin. Oboda III:nnen aikana Avdat rakennettiin uudelleen muutama vuosikymmen ennen ajanlaskun alkua . Kuningas haudattiin myös kaupunkiin, mistä tulee myös kaupungin nykyinen nimi, sillä Abdah on Obodan arabialainen nimi . Aretas IV:nnen (9 eaa. – 40) aikana Avdat saavutti vaurautensa huipun, jolloin kaupungin akropolis linnoitettiin ja sinne rakennettiin suuri temppeli. Obodan ja Aretaksen aikoina Avdat oli kotieläinten jalostuksen keskus. Ensimmäisen vuosisadan puolessa välissä kauppa alueella pieneni ja nabatealaiset vaihtoivat elinkeinonsa kaupankäynnistä ja maatalouteen. Hieman myöhemmin alue kärsi pahoin arabialaisten hyökkäyksissä. Roomalaiset valloittivat nabatealaisten alueet vuonna 106, minkä jälkeen Avdatista kehittyi myös merkittävä roomalaiskeskus. Avdat kuului valtakunnan etelärajan puolustusketjuun ja siellä asui paljon sotilaita, jotka olivat saaneet maata palvelusvuosiensa kunniaksi. Roomalaisaikana kaupunkiin rakennettiin myös monia uusia rakennuksia ja asuinalueita. Kristinusko levisi Avdatiinkiin 300-luvun puolivälissä ja kaupunkiin rakennettiin kirkko ja luostari. Asutus siirtyi hieman tuona aikana kukkulan länsirinteelle ja maanviljelysalueita laajennettiin. Viinintuotannosta tuli merkittävä elinkeino. Lopulta Bysantin heikentyessä Avdat jäi paimentolaisheimojen armoille. Kaupunki tuhoutui osittain 600-luvulla persialaisten ja arabien valloitusten jälkeen ja lopulta hylättiin kokonaan 900-luvulla. Merkittävimmät kaivaukset Avdatissa suoritettiin 1958–1961. Tämän jälkeen alueella on ollut useita pienempiä arkeologisia kaivauksia. == Lähteet == == Aiheesta muualla == *Avdat Unescon sivuilla *Kuvia Avdatista Luokka:Arkeologiset kohteet Israelissa Luokka:Historialliset kaupungit Luokka:Unescon maailmanperintökohteet Israelissa
Ryoji Ikeda

Ryoji Ikeda (s. 1966) on japanilainen kokeellisen musiikin artisti ja äänitaiteilija, joka työskentelee ja asuu New Yorkissa. Ikeda käyttää musiikkinsa elementteinä usein koruttomia ääniä, kuten valkoista kohinaa ja siniaaltoa. Ikedan musiikkia voidaan kutsua minimalistiseksi tai elektroakustiseksi, mutta hän ottaa vaikutteita myös muista tyylilajeista, kuten teknostaBBC:n Dataplex -arvostelu. Ikeda on voittanut Prix Ars Electronica -kilpailussa Golden Nica -palkinnon teoksellaan matrix vuonna 2001Prix Ars Electronica. Hän on myös toiminut sooloartistina ja säveltäjänä poliittisessa "Dumb Type" -taideryhmittymässä. ==Tuotanto== ; Albumit * (1995) 1000 fragments (Cci recordings) * (1997) +/- (Touch) * (1998) Time and Space (Staalplaat) * (1998) 0°C (Touch) * (2001) matrix (Touch) * (2003) op. (Touch) * (2005) dataplex (Raster-Noton) * (2008) Test Pattern (Raster-Noton) * (2010) Dataphonics (Dis Voir) * (2013) Supercodex (Raster-Noton) ; DVD/kirja * (2005) formula (Forma) ==Lähteet== ==Aiheesta muualla== * Virallinen web-sivusto * Biografia Luokka:Japanilaiset elektronisen musiikin artistit Luokka:Vuonna 1966 syntyneet Luokka:Elävät henkilöt
Britannian merentakaiset alueet

Britannian merentakaiset alueet () ovat 14 Yhdistyneen kuningaskunnan hallitsemaa aluetta ympäri maailmaa. == Alueet == Lähde lipulle, erillisalueelle, sijainnille, motolle, väkiluvulle ja pääkaupungille: Erillisalue Sijainti Lippu Vaakuna Motto Pinta-ala (km²) Väkiluku Väkiluvun selite Pääkaupunki Lähde Akrotíri ja Dekéleia Välimeri henkilökunta Episkopi Cantonment Anguilla Karibianmeri Strength and Endurance The Valley Brittiläiset Neitsytsaaret Karibianmeri Vigilate 2005 Road Town Caymansaaret Karibianmeri He Hath Founded It Upon the Seas George Town Montserrat Karibianmeri A People of Excellence, Moulded by Nature, Nurtured by God 2006 Plymouth (autioitunut) Brades (de facto) Turks- ja Caicossaaret Karibianmeri Beautiful by Nature, Clean by Choice 2006 arvio Cockburn Town Falklandinsaaret Etelä-Atlantti Desire the Right 2006 Port Stanley Etelä-Georgia ja Eteläiset Sandwichsaaret Etelä-Atlantti Leo terram propriam protegat ei vakituista asutusta King Edward Point Saint Helena, Ascension ja Tristan da Cunha Etelä-Atlantti Loyal and Unshakeable Jamestown Saint Helena, Ascension ja Tristan da Cunha Etelä- Atlantti Jamestown Saint Helena, Ascension ja Tristan da Cunha Etelä-Atlantti Our Faith Is Our Strength Jamestown Bermuda Pohjois-Atlantti Quo fata ferunt 2007 Hamilton Brittiläinen Antarktiksen alue Etelämanner Research and Discovery talvella kesällä Rothera päätukikohta Brittiläinen Intian valtameren alue Intian valtameri In tutela nostra Limuria henkilökunta Diego Garcia tukikohta Gibraltar Iberian niemimaa Nulli expugnabilis hosti 2005 Gibraltar Pitcairnsaaret Tyynimeri 2012 Adamstown == Lähteet == == Aiheesta muualla == *
Pixmania

Pixmania oli ranskalainen kuluttajaelektroniikkaan keskittynyt vähittäismyyntiyritys, joka toimi pääosin internetissä. Vuonna 2000 perustettu Pixmania toimi 26:ssa Euroopan maassa, mutta sen toimitilat sijaitsivat pääosin Ranskassa ja muualla Lounais-Euroopassa. Pixmania kuului Fotovista- konserniin, josta suurimman osan omisti brittiläinen elektroniikkajätti DSG international plc. Suomessa DSG international tunnetaan myös kodinelektroniikkaliike Gigantin omistajana. Pixmanialla oli neljä miljoonaa asiakasta, 1400 työntekijää ja yli 35 000 tuoteartikkelia. Maaliskuussa 2006 päättyneenä tilikautena sen liikevaihto oli 450 miljoonaa euroa ja liikevoitto ennen veroja 7.6 miljoonaa euroa. ==Kritiikkiä== Pixmania on Suomessa kerännyt osakseen erittäin voimakasta kritiikkiä internetin keskustelupalstoilla hitaiden toimitusten, puutteellisen asiakaspalvelun ja monimutkaisen palautus/takuujärjestelmän vuoksi. Mikrobitin suuressa nettikauppatestissä tammikuussa 2007 Pixmania sijoittui 27 liikkeen vertailussa toiseksi viimeiselle sijalle, mutta yrityksen asiakaspalvelua kehuttiin ystävälliseksi. Toisaalta Pixmania saa suomalaisessa Hintaseuranta-palvelussa hyvät arvostelut Hintaseurannan käyttäjiltä. http://hintaseuranta.fi/kauppa.aspx/280 Ruotsissa Pixmania on lukuisien valitusten vuoksi päätynyt mm. kuluttajasivuston mustalle listalle ja sen toimintaa on tutkittu SVT2:n kuluttaja-asiaohjelma PLUS:ssa. Vaikka Pixmania toimittaa tavaransa Suomen ulkopuolelta, asiakas joutuu maksamaan mm. kiintolevyihin liittyvän hyvitysmaksun.Pixmanian ohjesivu hyvitysmaksuista ==Lähteet== ==Aiheesta muualla== *Pixmania.com (pääsivu) *Pixmania.fi (Pixmania Suomi) Luokka:Verkkokaupat Luokka:Ranskalaiset yritykset
Rephlex Records

Rephlex Records on Richard D. Jamesin ja Grant Wilson-Claridgen 1991 perustama levy-yhtiö, joka on julkaissut monien merkittävien elektronisen musiikin artistien musiikkia. Rephlex aloitti julkaisemalla acid housea ja teknoa, ja nykyään se suuntautuu laajaan skaalaan kokeellista elektronista musiikkia. Levy-yhtiö itse kutsuu julkaisemaansa musiikkiaan braindanceksi. ==Artisteja== *AFX *Bogdan Raczynski *Ceephax Acid Crew *Cylob *DMX Krew *The Kosmik Kommando *Luke Vibert *Aleksi Perälä == Aiheesta muualla == * Virallinen sivusto * Rephlex-julkaisut * The Rephlex Manifesto * Rephlex Records Discogs.com:issa * a&d; Rephlex 'a&d;' revolution Luokka:Brittiläiset levy- yhtiöt
Kajaanin Palloilijat

Kajaanin Palloilijat (KaPa) on vuonna 1924 perustettu kajaanilainen jalkapalloseura. Seura pelasi mestaruussarjassa vuonna 1953 ja myöhemmin I- ja II-divisioonissa.Perustiedot Kajaanin Pallo. Viitattu 19.12.2007. Vuonna 2006 KaPa ja toinen kajaanilaisseura FC Tarmo perustivat uuden seuran AC Kajaanin, jonka suojiin keskitettiin seurojen edustusjoukkuetoiminta.Seuran perustaminen AC Kajaani. Viitattu 19.12.2007. KaPan tunnetuimmat kasvatit ovat maajoukkuepelaajat Olli Huttunen ja Ari Heikkinen. == Lähteet == == Aiheesta muualla == * Kajaanin Palloilijoiden sivusto Luokka:Kajaanilaiset urheiluseurat Luokka:Suomalaiset jalkapalloseurat Luokka:Vuonna 1924 perustetut urheiluseurat
Lääketieteellinen tekniikka

Lääketieteellinen tekniikka on tekniikan ala, jossa kehitetään teknis- tieteellisiä menetelmiä ja ratkaisuja lääketieteen ja terveydenhuollon tarpeisiin. Lääketieteellinen tekniikka on suhteellisen uusi tieteenala, ja sille on tyypillistä monien muiden tieteen ja tekniikan alojen soveltaminen. Yleisimpiä sovellettavia aloja ovat sähkötekniikka, tietotekniikka ja materiaalitekniikka. Käytännön esimerkkejä lääketieteellisen tekniikan sovellutuksista ovat muun muassa sydämentahdistin, keinoelimet ja magneettikuvaus. Alan professuureja on Aalto-yliopistossa, Itä-Suomen yliopistossa, Oulun yliopistossa,Tampereen teknillisessä yliopistossa ja Turun yliopistossa. Alalla toimii Lääketieteellisen fysiikan ja tekniikan yhdistys LFTY, jonka vuosittain järjestämät LFT-päivät pidetään vuorollaan eri yliopistoissa. LFT-päivillä esitellään alan kehitystä, paikallista alan tutkimusta ja yritystoimintaa sekä alan opinnäytetöitä. == Lääketieteellisen tekniikan osa-alueita == * Biofysiikka – elävän kudoksen fysikaalisten ilmiöiden tutkimista * Bioinformatiikka * Biomateriaalitekniikka ja kudostekniikka * Biomekaniikka * Fysiologisten järjestelmien matemaattinen mallintaminen * Lääketieteellinen signaalinkäsittely – fysiologisten signaalien ja kuvien käsittelyä sekä analysointia * Lääketieteelliset laitteet * Lääketieteelliset mittaukset – instrumentit, anturit, mittaustekniikka * Terveydenhuollon tietotekniikka * Radiologinen kuvantaminen – laitteistot ja fysikaalinen perusta ==Aiheesta muualla== * Itä-Suomen yliopiston sovelletun fysiikan laitos * Aalto-yliopiston lääketieteellisen tekniikan ja laskennallisen tieteen laitos * Tampereen teknillisen yliopiston biolääketieteen tekniikan laitos * Oulu School of Biomedical Engineering *”Lonkkasi muistuttaa himmeliä” – potilailta ja jopa lääkäreiltä pimitetään lääkinnällisiin laitteisiin liittyviä vaaratilanteita Yle, 2018 ==Opiskelumahdollisuudet Suomessa== Itä-Suomen yliopiston sovelletun fysiikan laitos *
Eksaktit tieteet

Eksaktit tieteet tarkoittavat tieteitä, joissa havainnoissa, ennusteissa ja tuloksissa saavutetaan tarkasti mitattavia arvoja. Eksakteissa tieteissä käytetään usein huolellisesti järjestettyjä kokeita ja järjestelmällisiä menetelmiä virheellisten hypoteesien karsimiseksi. Eksaktiuden vaatimus sisältää ajatuksen, että eksaktin tieteen tulokset ovat testattavia ja siten luotettavia. Tyypillisiä esimerkkejä eksakteista tieteistä ovat luonnontieteet fysiikka, kemia ja biologia. Matematiikan laskemisesta tieteiden joukkoon on eri kantoja johtuen sen perustumisesta aksioomille eli peruslauseille pikemminkin kuin havainnoille, mutta ainakin eksaktit tieteet hyödyntävät matematiikkaa menetelmänä. Eksaktien tieteiden ulkopuolelle lasketaan usein jäävän ainakin humanistiset tieteet ja yhteiskuntatieteet. Englanniksi tiedettä tarkoittava sana science viittaa vahvasti eksakteihin tieteisiin kun taas muista Suomessa tieteiksi kutsutuista aloista käytetään usein sanaa art. == Katso myös == * Demarkaatio-ongelma * Tieteenfilosofia == Aiheesta muualla == *Eksaktisten tieteiden seura Luokka:Luonnontieteet Luokka:Matematiikka
Idolatria

Idolatria on kuvien, esineiden, asioiden, ajatusten ynnä muiden sellaisten uskonnollista palvontaa. Idolatrian kohde on jumalankuva eli idoli, joka nykykielessä on alkanut tarkoittaa varsinaista palvontaa arkisemman ihannoinnin kohdetta. Sanan juurena on kreikan eidololatria, joka on yhdistetty sanoista eidolon ’kuva, hahmo’ ja latreia ’palvonta’. Varhaisempi kanta saattaa olla heprean avodat elilim. Epäjumala on leimaava ja halventava nimitys toisen uskonnon jumaluudesta tai tällaisen kuvasta tai patsaasta. Epäjumala tarkoittaa jumalaa, jota ei ole omassa uskonnossa (jumalana) olemassa, mutta jota jotkut muut palvovat. Epäjumala saattaa kuitenkin olla muutoin olemassa, esimerkiksi esineenä kuten jumalankuvana tai joskus harvemmin jumalaa mitättömämpänä pahana henkenä. Suomen sana epäjumala on ollut käytössä lähes yksinomaan kristityssä merkityksessä, mutta viime aikoina myös jonkin verran islamilaisessa. Sana idolatria sisältää usein kielteisen sävyn, sillä sitä on käytetty kuvaamaan juutalais-kristillisessä perinteessä synnillistä esineiden, asioiden ja kuvitelmien palvontaa oikeana pidetyn jumalan sijaan. Se minkä palvominen on uskontoa ja minkä idolatriaa, vaihtelee uskonnosta toiseen. Esimerkiksi kristinusko, islam ja juutalaisuus leimaavat kaikki muut jumalat kuin Jahven epäjumaliksi. Näissä yhteyksissä käsitykset epäjumalista on toisinaan pelkistetty siihen, että kaikki muut jumalat ovat pelkkiä esineitä, joita palvotaan. Tämän käsityksen mukaista väitettyä toimintaa nimitetään myös kuvainpalvonnaksi ja ennen kaikkea epäjumalan palvonnaksi. Kuitenkin suurin osa eri uskontojen jumalankuvista tai muista pyhistä kuvista ovat vain vertauskuvallisia, samaan tapaan kuin esimerkiksi kristittyjen krusifiksit. Kuvia ei siis palvota niiden itsensä vuoksi, vaan niiden olentojen tai asioiden vertauskuvina, joita ne edustavat. == Agricolan epäjumalien luettelo == Mikael Agricola kirjoitti suomentamansa Vanhan testamentin psalmikokoelman eli Psalttarin (1551) esipuheeseen runomuotoisen luettelon suomalaisista ”epäjumalista” eli palvotuista henkiolennoista. Sana epäjumala saattoi olla Agricolan omaa keksintöä. Hän luetteli yhteensä 24 epäjumalaa, 12 karjalaisilta ja 12 hämäläisiltä. Suurin osa näistä on myös uudemman tutkimuksen mukaan ollut suomalaisten uskomusolentoja. Hän aloittaa luettelonsa näin: :Epejumalat monet tesse muinen palveltin caucan ja lesse. ”Epäjumalat monet tässä muinoin palveltiin kaukana ja läsnä” Hän lisää: :Eikö se Cansa wimmattu ole joca neite wsko ja rucole. ”Eikös se kansa vimmattu ole joka näitä uskoo ja rukoilee?” == Katso myös == * Fetišši == Lähteet == == Aiheesta muualla == * Epäjumala suomenkielisessä Raamatussa (1933/1938). Luokka:Uskonnollinen kokemus ja toiminta Luokka:Seulonnan keskeiset artikkelit
Avoveteen (elokuva)

Avoveteen on Orvo Saarikiven ohjaama suomalainen urheiluelokuva vuodelta 1939. Se perustuu Urho Karhumäen romaaniin Avoveteen. Käsikirjoituksen pohjana ollut Karhumäen romaani palkittiin kultamitalilla vuoden 1936 Berliinin olympialaisten taidekilpailussa.AL: Päivän elokuvia. Tv-maailma 31/2012, s. 21. == Tarina == Päähenkilö on Yrjö Niemelä, joka tulee Helsinkiin hakemaan työtä. Siellä hän kiinnostuu juoksemisesta ja aloittaa kilpailemisen. Menetettyään rahansa Helsingin yössä, hän palaa tyttöystävänsä ja hänen vanhempiensa maatilalle, jossa asuu myös hänen ja hänen tyttöystävänsä poika. Hän viljelee siellä maata, mutta alkaa taas harjoitella juoksemista, kun hän kuulee, että Suomen maajoukkueelta puuttuu juoksijoita. Hän osallistuu Helsingin olympialaisiin 1940, jossa hän voittaa pitkän matkan juoksun loppusuoralla. (Todellisuudessa olympialaiset siirtyivät sodan takia ja järjestettiin Helsingissä vasta 1952.) ==Näyttelijät== ==Arviot== Tv-kriitikko Arto Pajukallio on luonnehtinut elokuvaa moraalisessa suoraselkäisyydessään hellyttävän humoristiseksi.Pajukallio, Arto: Elokuvat. Helsingin Sanomat 9.8.2012, s. D 7.. ==Lähteet== Luokka:Vuoden 1939 suomalaiset elokuvat Luokka:Suomalaiset mustavalkoelokuvat Luokka:Suomalaiset draamaelokuvat Luokka:Olympiaelokuvat Luokka:Orvo Saarikiven ohjaamat elokuvat Luokka:Suomalaiset urheiluelokuvat
Kalle Hakala

Kalle Juhonpoika Hakala (18. maaliskuuta 1880 Lempäälä – 16. toukokuuta 1947 Mikkeli) oli suomalainen toimittaja ja poliitikko, joka toimi SDP:n kansanedustajana vuosina 1911–1918, 1924–1933 ja 1934–1947. Hän oli muun muassa Mikkelissä ilmestyneen Vapaus-sanomalehden päätoimittaja sekä Valtakunnanoikeuden ja sotasyyllisyysoikeuden jäsen. == Elämä == Lempäälässä syntyneen Kalle Hakalan vanhemmat olivat torppari Juho Hakala (1851−1924) ja Wilhelmina Myllymäki (1850−1909). Hakala aloitti työnteon 15-vuotiaana renkinä, jonka jälkeen hän oli vuoden Hämeenlinnassa värjärin opissa käyden samalla käsityöläiskoulun iltakurssin. Myöhemmin Hakala työskenteli konepajoilla Tammelassa, Äetsässä, Tampereella ja Helsingissä. Työväenliikkeeseen Hakala lähti vuonna 1904 liittymällä Helsingin Työväenyhdistyksen levyseppien ammattiosastoon. Vuonna 1906 hän sai työpaikan Mikkelistä Sjöströmin konepajalta, josta siirtyi keväällä 1907 Vapauden toimittajaksi. Hän oli myös lehden päätoimittaja vuosina 1911–1921. Hakala valittiin kansanedustajaksi vuoden 1911 eduskuntavaaleissa. Sisällissodan käynnistyessä Hakala valittiin Työväen pääneuvoston varajäseneksi, mutta hän ei osallistunut sen toimitaan. Hakala liittyi punaisiin vasta helmikuun lopussa, jolloin hän aloitti kansanvaltuuskunnan asutushallituksen ja maatalousasianosaston palveluksessa. Maaliskuun lopussa Hakala nimitettiin myös lainvalmistelukomitean jäseneksi. Huhtikuun alussa kansanvaltuuskunta evakuoitiin Viipuriin, josta Hakala palasi parin päivän kuluttua Helsinkiin. Hakala vangittiin pari viikkoa myöhemmin ja lokakuussa hän sai 8 vuoden tuomion valtiopetoksesta. Hakala kärsi tuomiotaan Tammisaaren pakkotyölaitoksessa, josta hän vapautui armahduslakien nojalla vuonna 1921. Hakala työskenteli Mikkelin Työväen Osuuskaupan konttoristina, kunnes hänet valittiin jälleen kansanedustajaksi 1924. Kolmannen kerran Hakala nousi eduskuntaan vuonna 1934 Oskari Salosen jätettyä paikkansa. Kansanedustajan tehtäviensä ohessa Hakala työskenteli Vapaus-lehden toimittajana ja päätoimittajana 1933–1947. Jatkosodan jälkeen Hakala oli eduskunnan nimittämänä jäsenenä Valtakunnanoikeudessa sekä sotasyyllisyysoikeudessa, jossa hän oli yksi neljästä kaikkien syytteiden hylkäämistä kannattaneesta jäsenestä. Hakala kuului myös Mikkelin kaupunginvaltuustoon ja oli presidentin valitsijamiehenä 1931, 1937, 1940 ja 1943. Hakala kuoli pitkäaikaiseen sairauteen kesken kansanedustajakautensa toukokuussa 1947. Hänen tilalleen eduskuntaan nousi Antti Tossavainen. Hakala on haudattu Mikkeliin Harjun hautausmaalle. == Perhe == Hakalan ensimmäinen puoliso oli Alma Maria Purhonen (1882−1927), jonka kanssa hän oli naimisissa vuodesta 1911. Pariskunnalla oli seitsemän lasta. Vuonna 1928 hän avioitui Alina Partin (1888−1956) kanssa. == Teoksia == * * * == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Mikkelin kaupunginvaltuutetut Luokka:Etelä-Savon vaalipiiri Luokka:Työväen pääneuvoston jäsenet Luokka:Suomalaiset päätoimittajat Luokka:Vuonna 1880 syntyneet Luokka:Vuonna 1947 kuolleet
Väinö Pastell

Väinö Elias Pastell (14. toukokuuta 1881 Sääminki – 8. syyskuuta 1949 Lempäälä) oli suomalainen kunnallisneuvos ja tilanomistaja joka toimi kokoomuksen kansanedustajana 1920-luvun lopulla. Pastellin vanhemmat olivat talollinen Kustaa Adolf Pastell ja Amanda Ali-Kartano. Hän kävi kansakoulun ja valmistui maanviljelyskoulusta 1901. Pastell oli aluksi Hovilan meijeri- ja karjakkokoulun opettajana 1901–1903 ja sen jälkeen tilanomistajana Kalvolassa 1903–1909. Vuonna 1909 hän osti Lempäälästä Innilän kartanon ja hoiti sitä kuolemaansa saakka. Pastell oli kokoomuksen kansanedustajana vuosina 1927–1929 edustaen Hämeen läänin pohjoista vaalipiiriä. Pastell osallistui kunnallispolitiikkaan toimien Lempäälän kunnanvaltuuston puheenjohtajana. Hän oli myös MTK:n liittoneuvoston jäsen ja Pohjois-Hämeen kansallisliiton puheenjohtaja. Pastell sai kunnallisneuvoksen arvonimen 1944. Pastell oli naimisissa vuodesta 1911 Hilja Ala-Pynnösen kanssa. == Lähteet == * Luokka:Kansanedustajat Luokka:Kansallisen Kokoomuksen poliitikot Luokka:Lempäälän kunnanvaltuutetut Luokka:Pirkanmaan vaalipiiri Luokka:Vuonna 1881 syntyneet Luokka:Vuonna 1949 kuolleet
Kuuvan kanava

Kuuvan kanava on Inarijärven koillisosassa Pisterniemessä, Partakosta itään Vasikkaselän ja Suolisvuonon välillä sijaitseva kanava. Se on Suomen pohjoisin kanava. Tämän noin 200 metriä pitkän ja vähintään neljä metriä leveän kanavan kaivoi yksistään lapiolla inarilainen Matti Kuuva 1900-luvun alussa. Kanava on kaksiosainen, sillä kannaksen keskellä on pitkähkö lampi, jonka molemmista päistä kanava jatkuu. Kanavan kaivutyöhön meni aikaa noin kymmenen vuotta, ja Kuuva ryhtyi urakkaansa, koska kanava lyhensi valmistuttuaan hänen edestakaista venematkaansa noin 20 kilometrillä. Myöhemmin Kuuva hankki tuloja keräämällä maksuja kanavan muilta käyttäjiltä. Nykyisin kanava on edelleen päivittäisessä käytössä ja ajettavissa läpi moottoriveneelläkin. Kanavan kunnostamista on harkittu. == Lähteet == * * Suomen kanavat - Kuuva * Merja Ukkola: Surnujärvi - Inarijärvi - Nitsijärvi kanootilla: Kuuvan kanava Luokka:Suomen kanavat Luokka:Inarinjärven alue Luokka:Inarin rakennukset ja rakennelmat Luokka:Melontapaikat ja -reitit
Khoren I

Khoren I Muratbekian (8. joulukuuta 1873 - 10. huhtikuuta 1938) toimi Armenian katolikoksena vuosina 1932–1938. Hän oli kotoisin Tiflisistä ja oli hyvin kansallismielinen. Venäjän keisarikunnan aikaan hänet oli karkotettu Arkangeliin hänen vastustettuaan kirkon omaisuuden takavarikointia. Hänen palattuaan kansa valitsi hänet vuonna 1910 Jerevanin vikaariksi ja samana vuonna hänet vihittiin myös piispaksi. Katolikoksena ollessaan hän järjesti esimerkiksi armeniankielisen raamatunkäännöksen 1500-vuotisjuhlan. Hänen pyrkimyksensä kirkon uudistamiseksi kuitenkin epäonnistuivat, sillä Stalinin järjestämät puhdistukset hävittivät parhaat johtajat kirkosta, kuten myös älymystöstä ja armeijasta. Khoren itse ei suostunut alistumaan, mistä aiheutui luultavasti se, että hänet kuristettiin 10. huhtikuuta 1938. Hänet haudattiin kaikessa hiljaisuudessa merkitsemättömään hautapaikkaan. Hautapaikka kuitenkin muistettiin, ja vuonna 1996 ruumiin jäännökset kaivettiin ylös ja haudattiin muitten katolikosten joukkoon. Khorenia seurasi katolikoksena Gevorg VI, vaikkakin aluksi vain arkkipiispana. ==Lähteet== * Munkki Serafim, Araratista itään, Kirjapaja 2007 Luokka:Armenian katolikokset Luokka:Vuonna 1873 syntyneet Luokka:Vuonna 1938 kuolleet
S/S Heinrich

S/S Heinrich (käytti myös nimeä S/S Klara) oli saksalainen pirtulaiva joka ajautui karille Kemin edustalla 16. syyskuuta 1924. 100 rekisteritonnin S/S Heinrich oli ollut koko kesän 1924 Perämerellä Marjaniemen edustalla. Suomen aluevesirajan ulkopuolelle ankkuroituneesta aluksesta oli kuljetettu pirtua Suomen rannikolle veneillä. Syyskuun puolivälissä laivan ankkuriköysi katkesi kovassa myrskyssä ja se lähti ajelehtimaan tuulen mukana samalla kun myös aluksen koneet menivät epäkuntoon. Parin päivän kuluttua Heinrich törmäsi noin 12 kilometrin päässä Kemistä Valkeankarin ja Pohjantähden välillä olevalle Ulommaisen karille. Laivan 1000 litran pirtulasti oli jo tätä ennen heitetty mereen ja kuusihenkinen miehistö poistui karille jääneestä alukseen ohikulkeneeseen toiseen laivaan. Karille jäänyt laivan hylky romuttui lopullisesti seuraavana talvena ahtojäiden musertamana. Haaksirikkopaikkaa alettiin kutsua Pirtukariksi. Vuonna 2002 Kemin Urheilusukeltajat irrottivat ja nostivat ylös Heinrichin potkurin museoon sijoitettavaksi. Laivan kappaleita, muun muassa sen höyrykattila, on edelleen hajallaan meren pohjassa. == Lähteet == * Kemin urheilusukeltajat: Pirtulaiva Heinrich Luokka:Perämeren hylyt Luokka:Kemin historia
Heinähäntä

thumb|right|300px|Käytöstä jäänyt heinähäntä Heinähäntä eli haravakuljetin () on heinien siirtoon tarkoitettu maataloustyökalu, joka kiinnitetään traktorin perään ja jossa on kymmenkunta järeää piikkiä. Toisenlainen, myös heinähännäksi 1960-1970-luvuilla sanottu, traktorityökalu oli hyvin suurikokoinen, kehämäinen pihtien ja hangon välimuoto, jolla voitiin purkaa heinäkuormia ja siirrellä suuria heinätaakkoja ladossa. Tällainen heinähäntä kiinnitettiin ladossa vaijerilla ja rissalla orteen, ja sen voimanlähteenä käytettiin traktoria. Tätä heinähäntää oli varsin hankala ohjailla, eikä siitä ollut suurtakaan hyötyä, ja se jäi melko pian pois käytöstä. Traktorin perään kiinnitettävän varsinaisen heinähännän käyttöön on kaksi tapaa: # Heinät voidaan kasata käsin hangolla tuoreena tai luo'oilla kuivaneina poikittain piikkien päälle ja täyttää heinähäntää heinäkärryjen tapaan. # Heinien seiväskuivatukseen perustuvassa korjuuketjussa heinäseipäät heinineen voidaan heinien kuivuttua kaataa riviin erityisellä kaatoterällä varustetulla kangella. Tämän jälkeen ensin tapit ja sitten itse seipäät vedetään pois, ja traktorilla peruuttamalla kootaan heinä suoraan heinähäntään. Jälkimmäinen tapa vaatii traktorinkuljettajalta taitoa mutta säästää työtä huomattavasti. Ladossa traktorin kuljettaja voi samoin tyhjentää heinähännän vain vapauttamalla heinähännässä olevasta vivusta sen sivu- ja päälihaarukat. Yhdessä seiväskairan kanssa heinähäntä kuuluu vasta traktoritekniikan käyttöönoton mahdollistamiin, heinän seiväskuivatuksessa käytettyihin maatalouskoneisiin. Heinähännän kanssa ei saa periaatteessa ajaa maantiellä, koska sitä on vaikea merkitä kunnolla. ==Katso myös== *Luettelo maatalouskoneista vuodenkierron mukaan Luokka:Maatalouskoneet Luokka:Heinätyöt
Kaisa Hiilelä

Amanda Katariina (Kaisa) Hiilelä (vuoteen 1936 Hildén, 23. lokakuuta 1891 Lempäälä - 4\. huhtikuuta 1977 Tampere) oli suomalainen poliitikko, joka toimi SDP:n kansanedustajana vuosina 1930–1958. == Elämä == Hiilelän vanhemmat olivat muonarenki Johan Kustaa Hildén (1853-1932) ja Johanna Paunu (1859-1938). Yhdeksänlapsisen perheen viidentenä lapsena syntynyt Hiilelä kävi kansakoulun ja työskenteli kotiapulaisena, kunnes sai paikan Finlaysonin kutomosta Tampereelta vuonna 1907. Myöhemmin Hiilelä työskenteli Tampereen työväenyhdistyksen rahastonhoitajana 1916–1919 sekä Suomen Paperiteollisuustyöväen Liiton taloudenhoitajana ja liittosihteerinä 1920–1946. Vuonna 1908 sosialidemokraattiseen puolueeseen liittynyt Hiilelä valittiin kansanedustajaksi 1930. Eduskunnassa hän keskittyi lasten ja naisten aseman parantamiseen sekä tasa-arvokysymyksiin. Hiilelä toimi presidentin valitsijamiehenä vuosina 1931, 1950 ja 1956. Hän oli myös Tampereen kaupunginvaltuuston jäsen sekä toimi muun muassa Takon kartonkitehtaan ammattiosaston puheenjohtajana 1920-30-luvuilla. Tampereen työväentalossa on esillä Hugo Ehon vuonna 1951 maalaama Hiilelän muotokuva. == Perhe == Kaisa Hiilelällä oli adoptiotytär. Hänen sisarensa oli kansanedustaja Iida Vihuri. Viitattu 21.3.2019. Opetusministeri Reino Oittinen oli heidän sisarenpoikansa. == Lähteet == Luokka:Kansanedustajat Luokka:Tampereen kaupunginvaltuutetut Luokka:Suomen Sosialidemokraattisen Puolueen poliitikot Luokka:Pirkanmaan vaalipiiri Luokka:Vuonna 1891 syntyneet Luokka:Vuonna 1977 kuolleet
85P/Boethin

85/Boethin on lyhytjaksoinen komeetta, jonka löysi pastori Leo Boethin 4. tammikuuta 1975. Komeetan kiertoaika on 11,20 vuotta ja kirkkaus perihelissä on ollut 12–8 magnitudia. Komeetan radan laski ensimmäisenä IAUn Central Bureau for Astronomical Telegramsin (CBAT) tutkija Brian Marsden 12. helmikuuta 1975 edellisen kuukauden aikana tehdyistä karkeista havainnoista. Julkaistu rata oli paraabeli, minkä perusteella komeetta ei palaisi takaisin Aurinkokunnan sisäosiin. Havaintojen epätarkkuuden vuoksi Marsden huomautti kuitenkin komeetan olevan mahdollisesti silti lyhytjaksoinen ja julkaisikin kuukautta myöhemmin vaihtoehtoisen, elliptisen radan, jonka kiertoaika oli 12,41 vuotta. Vuonna 1975 komeetan kirkkaus oli 10–11 magnitudin luokkaa. Varmuus radan luonteesta saatiin vuodenvaihteessa 1985/1986, jolloin komeetta palasi Auringon lähelle. Kirkkauden oli tällä kertaa ennustettu jäävän 12 magnitudiin, mutta komeetta kirkastuikin odotettua voimakkaammin, ja kirkkaus nousi lopulta tammikuun alussa 8 magnitudin asti. Se kuitenkin himmeni nopeasti, ja viimeinen havainto komeetasta saatiin 1. maaliskuuta 1986. Kolmannen kerran 85P/Boethinin odotettiin näyttäytyvän vuonna 1997, jolloin se tarkentuneiden ratalaskelmien mukaan olisi ollut perihelissään 17. huhtikuuta. Yrityksistä huolimatta komeetasta ei onnistuttu saamaan ensimmäistäkään havaintoa.85P/Boethin Gary W. Kronk’s Cometography Lokakuussa 2006 NASA ilmoitti, että 85P/Boethin tulee olemaan yksi komeettoja tutkimaan lähtevän Deep Impact -luotaimen kohteista. Suunnitellusta ohilennosta kuitenkin luovuttiin marraskuun 2007 alussa, sillä komeetta Boethinistä ei ollut edelleenkään saatu havaintoja. Luotaimen uudeksi kohteeksi valittiin varasijalla ollut komeetta 103P/Hartley 2. On mahdollista, että 85P/Boethin on vuoden 1986 jälkeen hajonnut pienemmiksi kappaleiksi, jotka kooltaan jäävät alle havaintojen vaatiman rajan. Tämä on kuitenkin epätodennäköistä, sillä näin täydellisen hajoamisen tiedetään tapahtuneen vain kerran (komeetta LINEAR S4). Luultavampaa on, että komeetta on hajonnut muutamaan osaan (kuten 73P/Schwassmann-Wachmann 3), jotka ovat jääneet huomattavasti jälkeen siitä, missä ehjän komeetan pitäisi olla. Toinen mahdollisuus on, että komeetan rata tunnetaan liian huonosti. Komeetta Boethin on havaittu Aurinkokunnan sisäosissa vain kahdesti, eivätkä näillä kerroilla tehdyt havainnot ehkä ole olleet riittävän tarkkoja mahdollistaakseen radanmäärityksen sellaisella tarkkuudella, että komeetta ennusteen pohjalta onnistuttaisiin havaitsemaan.Space probe targets third comet after second vanishes New Scientist Periodic Comet Numbers IAU Minor Planet Center ==Lähteet== Luokka:Komeetat
Sotavaunu

Sotavaunu oli muinainen asejärjestelmä. Se koostuu kulkuneuvosta, vaunusta, jota veti yleensä kaksi hevosta, ja miehistöstä. Sotavaunuja käytettiin sodankäyntiin pronssi- ja rautakaudella. Ratsuväen yleistymisen jälkeen sotavaunut poistuivat käytöstä. Tämän jälkeen niitä käytettiin matkustamiseen, kulkueissa ja kilpailuissa, vaikka sotilaallisesti ne olikin jo syrjäytetty. Sotavaunujen kehittämiseen vaikutti puolapyörä, jonka ansiosta pystyttiin valmistamaan kevyitä vaunuja hevosten vedettäviksi. Hevosista kuitenkin jalostettiin jatkossa suurempia ja vahvempia, minkä seurauksena ratsuväki korvasi sotavaunut armeijoissa. Varhaisimmat puolapyörillä varustetut sotavaunut ovat noin vuodelta 2000 eaa. Niiden käyttö oli huipussaan noin vuonna 1300 eaa., jolloin käytiin Kadeshin taistelu. Sotavaunujen sotilaallinen merkitys loppui viimeisenä Intiassa 700-luvulla jaa., mutta ne olivat käytössä muualla sodankäynnin ulkopuolella. Esimerkiksi kilpa-ajot olivat suosittuja Konstantinopolissa 500-luvulle saakka. ==Ensimmäiset sotavaunut== Pyörän keksiminen muutti pronssiajan sodankäyntiä voimakkaimmin. Mesopotamiassa kehitettiin ensimmäiset sotavaunut: niissä oli kahdesta tai useammasta lankusta tehdyt umpipyörät ja niitä vetivät onagerit. 3500 eaa.Featherstone, s. 17 paikkeilta lähtien tällaiset sotavaunut olivat tavallinen asejärjestelmä lähi-Idässä. Ensimmäisissä sotavaunuissa oli pyöriä kahdesta neljään ja niitä veti neljä onageria. Vaunun miehistönä oli ajaja ja sotilas, joka oli aseistettu keihäin ja heittokeihäin. Taistelussa vaunulla rynnäköitiin vihollista kohti tavoitteena aiheuttaa pakokauhua. Keskipitkältä matkalta käytettiin heittokeihäitä, ja läheltä keihäitä. Tällaiset raskaat hitaat onagerien vetämät vaunut eivät olleet erityisen ketteriä ja niillä oli mentävä lähelle vihollista, jotta asevaikutus oli tehokasta.Ferrill, s. 40–42, 61 Sumerissa oli käytössä raskas, isompi ja hitaampi sotavaunu. Siinä oli neljä pyörää ja miehistönä neljä miestä. Ajaja, soturi ja kaksi kilvenkantajaa. Soturi oli aseistettu keihäillä ja heittokeihäillä. Sotavaunuja käytettiin laajasti mesopotamiassa 3000-2500 eaa. Kevyempi, liikkuvampi kaksipyöräinen, kahden miehen vaunu ilmestyi vasta vuosisatojen kehityksen jälkeen. ==Varsinaiset sotavaunut== Myöhemmin, vuosien 2000–1500 eaa. aikana, syntyi paljon tehokkaampi kevyt vaunu: kaksi puolapyörää ja taka- akseli, miehistönä kaksi miestä ja vetoeläiminä hevoset. Kun tällaiset vaunut yhdistettiin yhdistelmäjouseen, alkoi sodankäynnin vallankumous, ja kyseinen uusi asejärjestelmä levisi nopeasti Babyloniasta yli Etu-Aasian, Egyptin, Kreetan ja Kreikan. == Katso myös == * Sotavaunut Euraasian aroilla * Sotavaunut Intiassa * Sotavaunut Kreikassa * Kelttien sotavaunut ==Lähteet== * * ===Viitteet=== == Aiheesta muualla == *Sotavaunujen historia, suunnittelu ja käyttö * Luokka:Seulonnan keskeiset artikkelit
MS Roslin

MS Roslin oli saksalainen pirtulaiva, joka ajoi karille Kokkolan lähellä lokakuussa vuosien 1930–1932 välillä. Roslin oli kolmella moottorilla varustettu entinen Saksan laivaston alus, jossa oli teräsrunko ja tammipuinen vuoraus. Kolmekymmentä metriä pitkä kapearunkoinen alus oli hyvin nopea ja sopi siksi pirtun salakuljetukseen. Alus oli matkalla Virosta Kemiin, ja se jätti matkan varrella pirtulastia eri paikkoihin Suomen rannikolla. Laivassa oli 20 hengen virolainen miehistö ja kaksi päällikköä, joista toinen, virolainen, kulki maitse sopimassa pirtulastien luovutuksista ja toinen, saksalainen, oli itse aluksella. Laivalla arvellaan olleen sen lähtiessä matkaan Virosta noin 250 000 litran pirtulasti. Roslin ajoi Kokkolan seudulla kovassa pohjoistuulessa Krunnin edustalla oleviin Kuolemankiviin ja sai vuodon ollessaan parhaillaan valmistelemassa pirtuerän luovutusta kuljetettavaksi maihin paikallisten kalastajien veneellä. Vuoto pysyi kuitenkin pumppujen avulla hallinnassa ja laiva päätettiin ohjata läheisen Päiväniemen Kuolinlahteen. Muutaman sadan metrin päässä rannasta se ajoi kuitenkin vedenalaiseen kiveen kapealla väylällä ja sai uuden, pahan vuodon. Laivan miehistö päätti hylätä aluksen, mutta ennen lähtöään he hakkasivat lisää reikiä aluksen pohjaan ja sytyttivät hylyn palamaan. Hylkyyn oli jäänyt 30 000 litraa pirtua kymmenen litran peltikanistereissa ja parin seuraavan päivän aikana lähiseudun asukkaat keräsivät tätä lastia ja piilottivat sitä eri paikkoihin. Poliisi sai kuitenkin vihiä asiasta ja pidätti osan lastin piilotukseen osallistuneista, jotka kuulusteluissa paljastivat kanistereiden piilopaikat. Lisäksi poliisi haltuun jäi palaneeseen hylkyyn vielä jäänyt pirtu. Roslinin virolainen miehistö nousi Helsingissä laivaan, joka ajoi Suomenlahdella sodanaikaiseen miinaan ja upposi vieden virolaiset mukanaan. Laivan saksalainen kapteeni pelastui, koska hän ei ollut lähtenyt samassa laivassa. Kokkolan sukelluskerhon urheilusukeltajat löysivät Roslinin hylyn toukokuussa 1970. Hylystä on nostettu jonkin verran esineistöä, muun muassa pari kansiluukkua. == Lähteet == * Annikki Wiirilinnan artikkeli "Merellistä tarinaa, eli kun pirtulaiva löysi kohtalonsa Päiväniemen Kuolinlahdessa", ilmestynyt Keskipohjanmaa-lehdessä 25.3.1973 Luokka:Itämeren hylyt
Luke Simpkin

Luke Simpkin (s. 5. toukokuuta 1979 Derby, Englanti) on uransa lopettanut brittiläinen raskaansarjan nyrkkeilijä. Simpkin on oikeakätinen, eli nyrkkeilytermein Orthodox, ja hän on 1,88 metriä pitkä. == Ura == Simpkin aloitti paidattomana nyrkkeilyn vuonna 1998. Ensimmäisessä ottelussaan hän kohtasi debyyttiotteluaan tekevän Simon Taylorin. Heti seuraavassa ottelussaan hän joutui Crish P. Bacona, jonka ura oli tuolloin lukemissa 6–0, vastaan. Simpkin osoitti kuitenkin olevansa taistelija, eikä antanut helpolla periksi. Hän joutui kuitenkin nöyrtymään häviten ottelun lopulta pistein. Seuraavassa ottelussaan Simpkin palasi voittojen tielle. Yksipuolinen ottelu Jason Flisheriä vastaan päättyi Simpkinin voittoon 5. erän jälkeen. Luken ura on tällä hetkellä lukemissa 11 (8 KO) 31 (9 KO) 3 = 45. Simpkin on otellut Prizefighterissä.http://www.sunderlandecho.com/sport/fighting-ferguson-i-ll- do-the-business-1-1154623 == Lähteet == *http://www.boxrec.com/list_bouts.php?human_id=9099&cat;=boxer Luokka:Brittiläiset nyrkkeilijät Luokka:Vuonna 1979 syntyneet Luokka:Elävät henkilöt
Amatööri

Amatööri tarkoittaa yleisterminä jonkin harrastajaa tai harrastelijaa erotukseksi ammattilaisestaSuomen kielen perussanakirja 2001:amatööri. Urheilussa palkka erottaa ammattilaisen amatööristä. Sanana amatööri perustuu latinan verbiin amare, rakastaa. Tästä johdettu amatorUusi sivistyssanakirja 1990:amatööri, kirjaimellisesti "rakastaja", viittaa siihen, että amatööri voi suhtautua intohimoisesti (ammattilaista intohimoisemmin) kiinnostuksensa kohteeseen, harrastukseen. Arkikielessä tunnettuja käsitteitä ovat esim. radioamatööri, amatöörinäyttelijä, amatööriurheilija, harrastajamaalari ja amatöörielokuva. Suomenkielinen sana "harrastaja" (eli sellainen joka suhtautuu kohteeseen hartaasti, rakastaen) vastaa sanaa amator; "harrastelija"-sanassa puolestaan on vähättelevä vivahde. Amatööri -sanan suomenkieliseksi vastineeksi on ehdotettu mm. harturi.15.02.1912 Suomen Urheilulehti no 5 == Urheilun amatöörit == Lähes kaikissa kilpaurheilulajeissa on eri sarjat amatööreille ja ammattilaisille. Palkan lisäksi joissakin kilpaurheilulajeissa amatöörit erottaa ammattilaisista ulkoisten piirteiden avulla. Esimerkiksi nyrkkeilyssä amatöörit ottelevat paidat päällä kun vastaavasti ammattilaiset ottelevat paidatta. Joukkuepeleissä amatöörisarjoja kutsutaan puulaakisarjoiksi (nimitys viittaa joukkueiden historialliseen muodostumiseen saman yhtiön (ruotsin bolag) väestä). Kilpapurjehduksen arvokilpailuissa jaetaan omat palkinnot myös amatööreille. Urheilukilpailujen historiassa Olympialaisiin ovat saaneet osallistua vain amatööriurheilijat, mutta nykyään amatöörejä ja ammattilaisia on hyvin vaikea erottaa toisistaan ja vuodesta 1988 sääntö poistettiin. Kansainvälinen olympiakomitea esti Paavo Nurmen osallistumisen vuoden 1932 Olympialaisiin julistamalla Nurmen ammattilaiseksi. == Katso myös == * Bibliofiili * Diletantti * Fani * Maallikko * Radioamatööri * Harrastajataide == Lähteet == Luokka:Harrastukset
John W. Bricker

John W. Bricker (6. syyskuuta 1893 Mount Sterling, Ohio – 22. maaliskuuta 1986 Columbus, Ohio) oli yhdysvaltalainen republikaanipoliitikko ja lakimies. Bricker toimi Ohion osavaltion apulaisoikeusministerinä 1923–1927 ja oikeusministerinä 1933–1937. Hänet valittiin kolmesti Ohion kuvernööriksi vuosina 1939–1945. Hän oli republikaaniehdokas Thomas Deweyn varapresidenttiehdokas vuoden 1944 presidentinvaaleissa, jossa Dewey ei kuitenkaan voittanut. Vuosina 1947–1959 Bricker toimi Yhdysvaltain senaatin jäsenenä. == Lähteet == Luokka:Ohion kuvernöörit Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Yhdysvaltalaiset juristit Luokka:Vuonna 1893 syntyneet Luokka:Vuonna 1986 kuolleet
Laila Järvinen

Laila Emilia Järvinen (o.s. Pesonen, 17. helmikuuta 1895 Viipuri – 28. joulukuuta 1969 Helsinki) oli kääntäjä ja kuvataiteilija, joka muistetaan etenkin Tove Janssonin ja Astrid Lindgrenin kirjojen suomentajana. Järvisen vanhemmat olivat viipurilainen tukkukauppias Pekka Pesonen ja Emilia Pesonen (o.s. Mölsä). Hän kirjoitti ylioppilaaksi 1915 ja opiskeli sen jälkeen Taideteollisessa Keskuskoulussa 1915–1918 sekä Suomen Taideyhdistyksen piirustuskoulussa 1919. Hän oli koulutukseltaan piirustuksenopettaja, muttei koskaan harjoittanut tätä ammattia. Järvisen aviomies oli varatuomari Kauno Järvinen, ja pariskunnalla oli kolme lasta. Järvisen ensimmäinen suomennos oli saksalaisen Artur W. Justin matkakirja Siperiaan – vapaaehtoisesti vuonna 1932. Just oli tutustunut Järviseen Moskovassa, jossa tämä asui perheineen jonkin aikaa miehensä työn vuoksi, ja ehdottanut, että tämä kääntäisi kirjan ja etsisi sille suomalaisen kustantajan. Kustantajaksi valikoitui WSOY, joka alkoi nopeasti tilata Järviseltä lisää käännöksiä. Järvisen suomentajan ura kesti 36 vuoden ja 77 käännöksen ajan. Tunnetuimmaksi hän tuli Tove Janssonin ja Astrid Lindgrenin teosten suomentajana: Janssonilta hän suomensi kahta lukuun ottamatta kaikki muumikirjat, Lindgreniltä muun muassa Peppi Pitkätossu -sarjan ja Melukylän lapset -sarjan. Lisäksi hän suomensi englantilaisia lasten- ja nuortenkirjallisuuden klassikkoja, kuten Enid Blytonin Seikkailu- sarjan sekä Eve Garnettin Kulmakujan perheen. Hänen viimeiseksi käännöstyökseen jäi osallistuminen Tuhannen ja yhden yön tarinat -teossarjan suomentamiseen 1968. Suomentajan työnsä ohessa Järvinen loi uraa taidemaalarina. Hän osallistui ensimmäiseen taidenäyttelyynsä 1928 ja osallistui viipurilaisten taiteilijoiden yhteisnäyttelyyn Tukholmassa 1948. Hän myös täydensi taideopintojaan kahdella opintomatkalla Pariisiin vuosina 1928 ja 1951. Järvisen huomattavimmat taideteokset ovat kolme alttaritaulua, jotka hän maalasi Äyräpään, Saaren ja Paavolan kirkkoihin. Näistä jäljellä ovat vain kaksi jälkimmäistä, sillä Äyräpään kirkko tuhoutui talvisodassa. ==Lähteet== * Suomen kuvataiteilijat -matrikkeli (1974) * Tuomas Kaseva: Kuka keksi Nuuskamuikkusen?. Helsingin Sanomat 13.7.2001. Luokka:Suomentajat Luokka:Suomalaiset taidemaalarit Luokka:Vuonna 1895 syntyneet Luokka:Vuonna 1969 kuolleet
With His Hot and Blue Guitar

Johnny Cash with His Hot and Blue Guitar on countrymuusikko Johnny Cashin esikoisalbumi, joka julkaistiin 11. elokuuta 1957. Se sisältää muun muassa hänen menestyssinglensä ”I Walk the Line”, ”Cry Cry Cry”, ”So Doggone Lonesome” ja ”Folsom Prison Blues”. Albumin tuotti Sam Phillips ja sen julkaisi Sun Records. Albumista julkaistiin uusi versio 23. heinäkuuta 2002. Uusintapainoksessa on viisi ylimääräistä kappaletta, joista kolme oli albumin alkuperäisten kappaleiden erilaisia versioita. == Kappaleet == == Lähteet == * Amazon.com: With His Hot and Blue Guitar == Aiheesta muualla == * With His Hot and Blue Guitar AllMusicissa * Luokka:Vuoden 1957 esikoisalbumit Luokka:Johnny Cashin albumit
Frances Sternhagen

Frances Hussey Sternhagen (13. tammikuuta 1930 Washington D.C. – 27. marraskuuta 2023 New Rochelle, New York) oli yhdysvaltalainen näyttelijä, jolla oli pitkä ura näytelmissä, televisiossa ja elokuvissa. Sternhagen syntyi Washingtonin kaupungissa. Hänen isänsä John Meier Sternhagen oli tuomari ja äiti Gertrude o.s. Hussey työskenteli sairaanhoitajana ensimmäisessä maailmansodassa ja oli myöhemmin kotiäiti. Perheessä ei ollut muita lapsia. Sternhagen opiskeli Vassar Collegessa ensin historiaa mutta vaihtoi sitten draamaopintoihin. Hän näytteli sekä Broadway- ja Off-Broadway-tuotannoissa. Hän voitti kaksi Tony-palkintoa, vuosina 1973 ja 1995, ja niiden lisäksi hän oli ehdolla viisi kertaa. Off-Broadway-näytelmistä hän voitti kolme Obie- palkintoa, ja vuonna 2013 hän sai Obien elämäntyöpalkinnon. Samana vuonna hän näytteli viimeisen kerran teatterissa. Sternhagenilla oli myös useita rooleja televisiossa, kuten sarjoissa Terveydeksi, Teho-osasto ja Sinkkuelämää. Terveydeksi- ja Sinkkuelämää-rooleistaan hän sai yhteensä kolme Emmy- ehdokuutta. Valkokankaalla hän näytteli muun muassa elokuvissa Piina, Kahdet kasvot, The Mist – usva ja Julie & Julia. Hänen viimeiseksi elokuvakseen jäi vuoden 2014 Niin se käy. Sternhagenilla oli miehensä Thomas Carlinin (k. 1991) kanssa kuusi lasta. == Lähteet == == Aiheesta muualla == * Luokka:Yhdysvaltalaiset näyttelijät Luokka:Tony-palkinnon saajat Luokka:Vuonna 1930 syntyneet Luokka:Vuonna 2023 kuolleet
Steven Bauer

Steven Bauer (s. Esteban Ernesto Echevarría Samson; 2. joulukuuta 1956 Havanna) on kuubalais-yhdysvaltalainen näyttelijä. Bauer esiintyi 1970-luvun viimeisinä vuosina sarjassa ¿Qué Pasa, USA?. Hänet on nähty myös lukuisissa menestyselokuvissa, kuten Scarface – arpinaamassa (1983). Hän on ollut ehdolla Golden Globe -palkinnon saajaksi vuosina 1984 ja 1991. Hän on myös näytellyt Don Eladio Vuentea televisosarjassa Breaking Bad (2011) ja sen spin-offissa Better Call Saul (2017; 2020), sekä Avi Rudinia televisiosarjassa Ray Donovan (2013–2020). Hän syntyi Havannassa, Kuubassa, mutta perhe pakeni Yhdysvaltoihin 4. heinäkuuta 1960 ja asettui Miamiin, Floridaan. == Aiheesta muualla == * Luokka:Yhdysvaltalaiset näyttelijät Luokka:Kuubalaiset näyttelijät Luokka:Vuonna 1956 syntyneet Luokka:Elävät henkilöt
Espanjan Sahara

Espanjan Sahara (, arabiaksi الصحراء الإسبانية, As-Sahrā'a Al-Isbānīyah, virallisesti vuosina 1884–1958 Espanjan alueet Saharassa, vuosina 1958–1976 Saharan provinssi) oli Espanjan siirtomaa nykyisen Länsi-Saharan alueella vuosina 1884–1976. Alueen hankinta oli viimeisiä kertoja, kun Espanjan imperiumiin hankittiin lisää alueita, ja sen menettämisen aikaan yksi viimeisiä valtion siirtomaita. == Lähteet == Luokka:Entiset siirtomaat Afrikassa Luokka:Espanjan entiset siirtomaat Luokka:Länsi-Sahara
Konstantinopolin piiritys (717)

Konstantinopolin piiritys vuonna 717 oli umaijadien yritys valloittaa Bysantin pääkaupunki Konstantinopoli. Bysanttilaiset käyttivät onnistuneesti hyväkseen kreikkalaista tulta. Arabiarmeijat olivat yrittäneet Konstantinopolin valtausta ensimmäisen kerran vuosina 674–678. Luokka:700-luku Luokka:Bysantin taistelut Luokka:Istanbulin historia Luokka:Piiritykset
Tietokoneasentaja

Tietokoneasentaja on sähköalan ammattitutkinto, jonka suorittanut hallitsee IT-laitteistot, verkot ja ympäristöt kokonaisvaltaisesti. Tutkintoon kuuluu pakollisena Tukesin STM-3, tietokonetekniikka ja tietoliikenne/lähiverkkojen kaapelointi, valinnaisiin osiin kuuluvat muun muassa lähiverkon työasemajärjestelmät/palvelimet sekä reititinverkot ja niiden liittäminen julkisiin verkkoihin. Tutkinnon suorittamiseksi tulee olla aiempi sähköalan perustutkinto tai usean vuoden aiempi työkokemus alalta. Nykyisin tutkintoon kuuluu myös useita sertifiointeja, muun muassa Microsoftin MCP ja F-Securen erilaiset asiantuntijasertifioinnit. == Katso myös == *Datanomi == Aiheesta muualla == *Työ- ja elinkeinotoimiston laaja ammattikuvaus Luokka:Teknisen alan ammatit
Paul Mazursky

Paul Mazursky (25. huhtikuuta 1930 New York – 30. kesäkuuta 2014 Los Angeles) oli yhdysvaltalainen elokuvaohjaaja, elokuvakäsikirjoittaja ja näyttelijä. Mazursky syntyi New Yorkin Brooklynissä ja valmistui Brooklyn Collegesta vuonna 1951. Hänen isovanhempansa olivat juutalaisia maahanmuuttajia Ukrainasta. Mazurskyn pitkä ura sai alkunsa esiintymisestä Stanley Kubrickin elokuvassa Fear and Desire (1953). Hän teki myös televisiotyötä ja oli viidesti ehdolla Oscar-palkinnon saajaksi. Kriitikko Markku Soikkeli kirjoitti 1990-luvun alussa: ”Ohjaaja Paul Mazursky on elokuvan keskinkertaisia suuruuksia. Hänen ohjauksensa ovat miellyttäviä, ei enempää ei vähempää. Mazurskyllä on myös erityislahja ohjata keski-ikäisten elämää pohtivia ihmissuhdetarinoita.” The New York Timesin kriitikot valitsivat vuonna 2004 peräti kolme Mazurskyn elokuvaa maailman kaikkien aikojen tuhannen parhaan joukkoon: Bob & Carol & Ted & Alice (1969), Harry ja Tonto (1974) sekä Vihassa ja rakkaudessa (1989). == Elokuvaohjauksia == * Bob & Carol & Ted & Alice (1969) * Alex ihmemaassa (Alex in Wonderland, 1970) * Osaa mieskin rakastaa (Blume in Love, 1973) * Harry ja Tonto (Harry and Tonto, 1974) * Nuoruuteni Greenwich Village (Next Stop Greenwich Village, 1975) * Eronnut nainen (An Unmarried Woman, 1977) * Willie and Phil (1980) * Myrsky (Tempest, 1982) * Neukku New Yorkissa (Moscow on the Hudson, 1984) * Beverly Hillsin pummi (Down and Out in Beverly Hills, 1986) * Kuu Paradorin yllä (Moon over Parador, 1988) * Vihassa ja rakkaudessa (Enemies, A Love Story, 1989) * Kohtauksia tavaratalossa (Scenes from a Mall, 1991) * Lentävä menestyselokuva (The Pickle, 1993) * Kultaseni, päiväsi ovat luetut (Faithful,1995) * Winchell (1998, HBO) == Lähteet == == Aiheesta muualla == * Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Yhdysvaltalaiset näyttelijät Luokka:Vuonna 1930 syntyneet Luokka:Vuonna 2014 kuolleet